ఉత్తరాఖండ్
ఉత్తరాఖండ్ (హిందీ:उत्तराखण्ड) ఉత్తర భారతదేశంలోని ఒక రాష్ట్రము. ఇది 2006 వరకు ఉత్తరాంచల్ గా పిలవబడింది. ఉత్తరాఖండ్ 2000 సంవత్సరము నవంబరు 9న భారతదేశంలో 27వ రాష్ట్రంగా ఏర్పడింది. ఇది అంతకు ముందు ఉత్తరప్రదేశ్ రాష్ట్రంలో ఒక భాగము. 1990నుండి కొద్దికాలం శాంతియుతంగా సాగిన ప్రత్యేకరాష్ట్ర ఉద్యమం విజయవంతమై ఉత్తరాఖండ్ రాష్ట్రం ఆవిర్భవించింది. ఉత్తరప్రదేశ్, హిమాచల్ ప్రదేశ్లు ఉత్తరాఖండ్ రాష్ట్రానికి హద్దులు. ఉత్తరాన చైనా (టిబెట్), నేపాల్ దేశాలతో సరిహద్దులున్నాయి. రాష్ట్రం యొక్క తాత్కాలిక రాజధాని డెహ్రాడూన్. ఇదే ఈ రాష్ట్రంలో అతి పెద్ద నగరం. హైకోర్టు మాత్రం నైనిటాల్లో ఉంది. రాష్ట్రానికి నట్టనడుమున ఉన్న గైర్సాయిన్ అనే చిన్న గ్రామాన్ని ముందుముందు రాజధానిగా తీర్చిదిద్దాలనే ప్రతిపాదన ఉంది.
తికంగర్
తికంగర్‌ల్‌లో ఉన్న గ్రామం కుండలేశ్వర్. ఇది తికంగర్‌కు 5కి.మీ దూరంలో ఉంది. ఇక్కడ జంధార్ నదీతీరంలో పురాతనమైన కుందదేవ్ మహాదేవ్ ఆలయం ఉంది. పురాణకథనం అనుసరించి ఈ ప్రాంతం బాణాసురుని రాజధాని బాణపురమని భావిస్తున్నారు. రాక్షసరాజు బాణాసురుని కుమార్తె ఉషా దేవి ఈ శివలింగాన్ని ప్రదిదినం అర్ధరాత్రి వేళలో ఆరాధించింది. ఉషాదేవి అనిరుద్ధుని వివాహం చేసుకున్నది. అనిరుద్దుడు శ్రీకృష్ణుని మనుమడు ప్రధ్యుమ్నుని కుమారుడు. బగ్వార్ క్షత్రియ రాజపుత్ర వంశానికి చెందిన భూస్వామిణి కుందా ఈ శివలింగాన్ని ఆరాధించింది కనుక ఇది కుండలేశ్వర్ అయింది. 
ధాసన్ నదిమీద బదగావ్ సమీపంలో సుజ్రా ఆనకట్ట నిర్మించబడింది.